C 64/32
MT
Il-Ġurnal Uffiċjali tal-Unjoni Ewropea
21.2.2023
(13)
Il-Latvja nnotifikat bidliet fit-tabella tal-allokazzjoni nazzjonali tagħha, permezz ta’ ittra bid-data tal-1 ta’ Diċembru 2022.
Il-korrezzjonijiet tal-bilanċ tas-sħana wasslu għal żieda fil-livell ta’ attività storiku tas-subinstallazzjoni tattisħin distrettwali għall-installazzjoni LV-206234.
(14)
In-Netherlands innotifikaw xi bidliet fit-tabella tal-allokazzjoni nazzjonali tagħhom, permezz ta’ ittri bid-dati tat8 ta’ Marzu 2022, tat-23 ta’ Marzu 2022, tas-16 ta’ Ġunju 2022, tal-14 ta’ Ottubru 2022 u tal-24 ta’ Ottubru 2022.
Sors ta’ sħana minnhom ġie ttrattat bi żball bħala sħana eliġibbli fil-qafas tas-subinstallazzjoni tas-sħana għallinstallazzjoni NL-366.
Barra minn hekk, l-ebda sħana rrapportata ma ddaħħlet fis-subinstallazzjoni tal-idroġenu għall-installazzjoni NL-366.
Iż-żewġ kwistjonijiet ġew ikkoreġuti.
Il-livell ta’ attività storiku tas-subinstallazzjoni tassħana mir-rilokazzjoni tal-emissjonijiet tal-karbonju għall-installazzjoni NL-54 ġie kkoreġut.
Il-livell ta’ attività storiku tas-subinstallazzjoni ta’ emissjonijiet minn proċess għall-installazzjoni NL-110 ġie kkoreġut.
L-iżbalji filkonsum tal-elettriku u l-fattur tal-iskambju tal-elettriku ġew ikkoreġuti għas-subinstallazzjoni tal-istiren għallinstallazzjoni NL-205924.
Il-bilanċ tal-gass tal-iskart u l-bilanċ tas-sħana ġew ikkoreġuti wkoll għall-installazzjoni NL-205924.
Ġew ikkoreġuti l-inkonsistenzi fuq il-limiti u l-kalkoli rigward is-subinstallazzjoni tal-emissjonijiet minn proċess għall-installazzjoni NL-205926.
(15)
Ir-Rumanija nnotifikat xi bidliet fit-tabella tal-allokazzjoni nazzjonali tagħha, permezz ta’ ittra bid-data tal14 ta’ Novembru 2022.
Il-korrezzjonijiet għall-bilanċ tas-sħana wasslu għal tnaqqis fil-livell ta’ attività storiku għassubinstallazzjoni tat-tisħin distrettwali għall-installazzjoni RO-207234.
(16)
L-Iżvezja nnotifikat xi korrezzjonijiet fit-tabella tal-allokazzjoni nazzjonali tagħha, permezz ta’ ittra bid-data tal1 ta’ Diċembru 2022.
Il-livell ta’ attività storiku tas-subinstallazzjoni tal-karta fina mhux miksija tnaqqas għallinstallazzjoni SE-471.
Id-data preċedenti kienet tinkludi prodotti mhux mibjugħa li marru lura għall-proċess.
Din il-parti tnaqqset mil-livell ta’ attività storiku.
Tnaqqas il-livell ta’ attività storiku tas-subinstallazzjonijiet tal-kartun mhux miksi u dak miksi għall-installazzjoni SE-475.
Id-data preċedenti kienet tinkludi prodotti mhux mibjugħa li marru lura għall-proċess.
Din il-parti tnaqqset mil-livell ta’ attività storiku.
(17)
It-tabelli notifikati ta’ allokazzjoni nazzjonali huma f’konformità mad-Direttiva 2003/87/KE u mar-Regolament Delegat tal-Kummissjoni (UE) 2019/331 u mad-Deċiżjoni tal-Kummissjoni (UE) 2021/355,
IDDEĊIDIET KIF ĠEJ:
Artikolu uniku L-amministratur ċentrali tar-Reġistru tat-Tranżazzjonijiet tal-Unjoni Ewropea qed jingħata l-istruzzjoni biex idaħħal il-korrezzjonijiet tat-tabelli ta’ allokazzjoni nazzjonali taċ-Ċekja, tad-Danimarka, tal-Ġermanja, tal-Irlanda, ta’ Spanja, ta’ Franza, tal-Italja, tal-Latvja, tal-Ungerija, tan-Netherlands, tar-Rumanija u tal-Iżvezja bl-ammonti annwali finali għallallokazzjoni tranżizzjonali mingħajr ħlas tal-kwoti tal-emissjonijiet għall-perjodu mill-2021 sal-2025, kif stipulat fl-Anness, fir-Reġistru tat-Tranżazzjonijiet tal-Unjoni Ewropea.
Magħmul fi Brussell, il-21 ta' Diċembru 2022.
Għall-Kummissjoni Frans TIMMERMANS Viċi President Eżekuttiv